
Sprendimo projekto iniciatorė – Biržų rajono savivaldybės administracija.
[bookmark: _Hlk48649032]Sprendimo projekto tikslai ir uždaviniai – parengti vietovės lygmens specialųjį planą, numatantį elektroninių ryšių infrastruktūros vystymą (naujo radijo ryšio bokšto statybą)  Biržų r., sav., Širvėnos sen., Biržų k., Pasvalio g. 19A. 
Šiuo metu esantis teisinis reglamentavimas – sprendimo projektas parengtas vadovaujantis:
Lietuvos Respublikos vietos savivaldos įstatymu:
16 straipsnio 4 dalyje nustatyta, kad ,,Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.“.
Lietuvos Respublikos teritorijų planavimo įstatymu: 
30 straipsnio 2 dalyje nustatyta, kad  specialiojo teritorijų planavimo dokumentai pradedami rengti specialiojo teritorijų planavimo dokumentą tvirtinančio subjekto sprendimu dėl specialiojo teritorijų planavimo dokumento rengimo pradžios ir planavimo tikslų.
Elektroninių ryšių infrastruktūros vystymo specialiųjų planų rengimo taisyklėmis, patvirtintomis Lietuvos Respublikos susisiekimo ministro ir Lietuvos Respublikos aplinkos ministro 2016 m. rugsėjo 19 d. įsakymu Nr. 3-306(1.5E)/D1-632 „Dėl  Elektroninių ryšių infrastruktūros vystymo specialiųjų planų rengimo taisyklių patvirtinimo“:
taisyklių 15 punkte nustatyta, kad ,,Savivaldybės ir vietovės lygmens planas pradedamas rengti savivaldybės tarybai priėmus sprendimą dėl plano rengimo pradžios ir planavimo tikslų.“.
[bookmark: part_bc4e21fe7821475fab76442405099d4c]           Teigiamos ir galimos neigiamos pasekmės, priėmus siūlomą Tarybos sprendimo projektą – priėmus siūlomą sprendimo projektą bus sudarytos prielaidos AB ,,Energijos skirstymo operatorius“ atnaujinti bendrovei priklausančią elektroninių ryšių infrastruktūrą, pastatant naują radijo ryšio bokštą bendrovei nuomos teise priklausančiame žemės sklype Biržų k., Pasvalio g. 19A, užtikrinti kokybišką bendrovės funkcijų vykdymą bei pašalinti netinkamą (patikros metu nustatyta, kad vertikalus nuokrypis viršija leistiną nuokrypį) inžinerinį statinį, esantį Biržų k., Tinklų g. 1.
            Neigiamų pasekmių nenumatoma. Rengiant minimo specialiojo plano sprendinius bus atliekamos strateginio pasekmių aplinkai vertinimo bei poveikio aplinkai vertinimo procedūros.
Finansavimo šaltiniai – priėmus sprendimo projektą išlaidos nebus patiriamos.
Specialistų vertinimai ir išvados, bendruomenės atstovų nuomonė, jei jie pateikti – 
Kita informacija – AB ,,Energijos skirstymo operatorius“ š. m. lapkričio 11 d. Biržų rajono savivaldybės administracijos direktoriui pateikė prašymą (pasiūlymą) ,,Dėl teritorijų planavimo proceso inicijavimo, inicijavimo sutarties sudarymo“ (prašymo kopiją pridedame). 
Prašyme nurodoma, kad AB ,,Energijos skirstymo operatorius“ planuoja išardyti bendrovei nuosavybės teise priklausantį radijo ryšio bokštą, esantį Biržų r. sav., Širvėnos sen., Tinklų g. 1, dėl jo netinkamos būklės (vertikalus nuokrypis viršija leistiną), ir įvertinusi geologinių tyrimų, atliktų šio bokšto vietoje, rezultatus, naujo bokšto šioje vietoje nebestatyti, o rengti dokumentus dėl naujo bokšto statybos kitame sklype – Biržų k., Pasvalio g. 19A.
Teritorijų planavimą reglamentuojantys teisės aktai nustato, kad savivaldybės administracijos direktorius (planavimo organizatorius) su planavimo iniciatoriumi pasirašo teritorijų planavimo proceso inicijavimo sutartį po to, kai savivaldybės taryba priima sprendimą dėl teritorijų planavimo dokumento rengimo pradžios ir planavimo tikslų.  
Biržų rajono savivaldybės teritorijos bendrojo plano keitimo, patvirtinto Biržų rajono savivaldybės 2021 m. balandžio 30 d. sprendimu Nr. T-153 „Dėl Biržų rajono savivaldybės teritorijos bendrojo plano keitimo patvirtinimo“ aiškinamojo rašto 4.2 papunktyje ,,Funkcinėms zonoms taikomi bendrieji tekstiniai reglamentai“ nustatyta:
,,Esami bei pagal šių dienų poreikį identifikuojami nauji 30 m ir aukštesni ypatingi inžineriniai statiniai, pavaizduoti šio bendrojo plano keitimo Susisiekimo ir inžinerinės infrastruktūros brėžinyje. Minėti nauji statiniai gali būti statomi tikslinant jų vietą 3 km spinduliu nuo brėžinyje pažymėto taško, neprieštaraujant Lietuvos Respublikos specialiųjų žemės naudojimo sąlygų įstatymui, kitiems Lietuvos Respublikos teisės aktams. Kiti pavieniai ypatingi inžineriniai statiniai – 30 m ir aukštesni (elektroninių ryšių infrastruktūra, vandentiekio bokštai ir kiti techninio pobūdžio statiniai, išskyrus vėjo jėgaines, kurių reglamentavimas teikiamas 9.8 skyriuje) formuojant žemės sklypą ar jo neformuojant, esant pagrįstam poreikiui, neprieštaraujant Lietuvos Respublikos teisės aktams, gali būti planuojami ir statomi visoje rajono teritorijoje parengiant inžinerinės infrastruktūros vystymo planus, išskyrus: 
Regioniniame parke, jo buferinių apsaugos zonų ribose, gamtos paveldo teritorijos
Regioniniame parke, jo buferinių apsaugos zonų ribose, gamtos paveldo teritorijose ir kitose 
saugomose teritorijose, išskyrus atvejus, kai minėtų objektų statyba yra galima pagal saugomų 
teritorijų planavimo schemas ar kitus saugomas teritorijas reglamentuojančius teisės aktus;
Nekilnojamojo kultūros paveldo objektų teritorijose ir jų apsaugos zonose tokie objektai gali būti statomi, jeigu tai neprieštarauja nekilnojamojo kultūros paveldo objektų apsaugą ir tvarkymą 
reglamentuojantiems teisės aktams, jų specialiesiems ar kitokio pobūdžio planams; 
Didelės tikimybės sniego tirpsmo ir liūčių potvynių teritorijose;
Pelkėse, paviršiniuose vandens telkiniuose; 
Aerodromo apsaugos zonoje; 
Detaliai ir parengtiniai išžvalgytų naudingųjų iškasenų telkiniuose ir prognoziniuose plotuose; 
Teritorijose, kuriose pagal Lietuvos Respublikos specialiųjų žemės naudojimo sąlygų įstatymo nuostatas ypatingi inžineriniai ar kiti statiniai negalimi; 
Vadovaujantis Lietuvos Respublikos Lietuvos kariuomenės vado 2016 m. vasario d. įsakymu 
Nr. V-217 „Dėl Lietuvos Respublikos teritorijos, kurioje gali būti ribojami vėjų elektrinių (aukštų 
statinių) projektavimo ir statybos darbai, žemėlapio patvirtinimo“ patvirtintame žemėlapyje 
nurodytų apribojimų. Lietuvos Respublikos Lietuvos kariuomenės vadui pakeitus (sumažinus ar 
padidinus) žemėlapyje nustatytus apribojimus, šie apribojimai, visoje savivaldybės teritorijoje 
aukštybinių pastatų statybai ir rekonstrukcijai, taikomi nekeičiant bendrojo plano sprendinių.“.
Vadovaudamiesi šiame aiškinamajame rašte nurodytų teisės aktų nuostatomis bei atsižvelgę į AB ,,Energijos skirstymo operatorius“ pateiktą prašymą bei jame nurodytus motyvus, teikiame šį sprendimo projektą.
Tarybos sprendimo projekto antikorupcinis vertinimas: sprendimo projektas antikorupciniu aspektu nevertintas, nes neatitinka vertinimui reikalingų kriterijų numatytų Lietuvos Respublikos korupcijos prevencijos įstatymo 8 str. numatytų atvejų.

